蘇葵

蘇葵（），字伯誠，號虚齋，廣東廣州府順德縣人，軍籍，明朝政治人物。

 生平 
成化十三年（1477年）丁酉科廣東鄉試第四十一名舉人，成化二十三年（1487年）丁未科進士。选庶吉士，弘治五年（1492年）七月授编修。九年四月出任江西提学僉事，增修白鹿洞書院。因忤镇守太监董让，被诬奏，后事情昭雪复职，因奏乞放归田里或更调他方，十三年十一月改四川提学佥事。十五年九月升本司副使，仍提调学校，正德元年（1506年）十一月升福建布政司右參政，四年五月迁福建右布政使，卒于官，年六十。《廣東通志》：苏葵，字伯诚，顺德人。以成化丁未进士，选庶吉士，授编修。弘治丙辰，次当同考㑹试柄臣，属其私人，遂谢试事，出为江西提学佥事，士子服其公明。尝修白鹿洞书院，増置学田，留心振作。镇守内臣董让作威福恶葵，守正遂诬奏葵，遣法司盛洪等临治之。洪欲加酷刑，诸生数百拥葵去，事竟得白。改四川，行理不能具其兄从建宁资之，乃行。歴福建布政使，卒。后督学李梦阳祀葵于白鹿洞先贤祠。《福建右布政使蘇葵傳》（順德縣志）：蘇葵者，龍頭人也。字伯誠。進士入翰林庶吉士，□編脩。弘治丙辰，次當同考會試，柄臣屬其私人，葵堅卻之，遂謝試事。被讒出江西僉事，提督學政，公明士子服焉。鎮守太監董讓作威，縉紳奪氣。葵守正，不能詭媚，讓誣奏葵遣法司。盛洪等臨治南昌，洪欲刑葵。諸生數百□闥□擁葵而去，事竟得白。增修白鹿書院，置學田。改四川，裝不能具，其兄助之乃行。四川士受之如江西。至福建右布政使卒。正德辛未，江西□學副使李夢陽請入白鹿洞先賢祠，曰公昔省方□學，餘佩作氣，抗折權貴，威武不屈。茲洞之興，公實有力。德祀、功祀，二者公並有之。

著作
有《吹剑集》十二卷行世。

《喜召用遗贤白沙陈献章》
曾过江门拜此翁，何人风致可渠同。
文章山斗唐韩愈，理数图书洛邵雍。
忘世昔曾疑荷蒉，济时今始兆飞熊。
千年廊庙求遗栋，才到卢冈百尺松。

家族
曾祖蘇圓祿；祖父蘇鶚舉；父蘇子戇，母周氏。

参考文献

Category:成化十三年丁酉科廣東鄉試舉人
Category:明朝庶吉士
Category:明朝翰林院編修
Category:明朝江西按察司僉事
Category:明朝四川按察司僉事
Category:明朝福建布政使司參政
Category:明朝福建右布政使
Category:順德人
K